
ŠAKIŲ RAJONO SAVIVALDYBĖS TARYBA

SPRENDIMAS

DĖL VIENKARTINĖS PARAMOS NIJOLEI PAULAUSKIENEI SKYRIMO

2012 m. balandžio 26 d. Nr. T-192
Šakiai

Rajono savivaldybės taryba, vadovaudamasi Lietuvos Respublikos Vyriausybės 1994 m. gegužės 9 d. nutarimu Nr. 360 (Žin., 1994, Nr.36-653) patvirtintos Socialinės paramos koncepcijos 18 p., rajono savivaldybės tarybos 2005 m. liepos 28 d. sprendimu Nr. T-199 patvirtintos Vienkartinės paramos teikimo šeimai (vienam gyvenančiam asmeniui) stichinės nelaimės, gaisro, skurdo ar kitu ypatingu atveju tvarkos 12.1 p. ir atsižvelgdama į rajono savivaldybės Paramos teikimo komisijos 2012 m. kovo 28 d. posėdžio protokole Nr. PT- 7 pateiktas rekomendacijas, nusprendžia:

1. Skirti Nijolei Paulauskienei, gyvenančiai Šakių seniūnijoje, Šikšnių kaime, 5000,00 Lt dydžio vienkartinę paramą, sudegus gyvenamajam namui.  

2. Įpareigoti rajono savivaldybės administracijos Centralizuotos buhalterijos skyrių iš rajono savivaldybės 2012 m. biudžete numatyto stichinių nelaimių fondo lėšų išmokėti Nijolei Paulauskienei 5000,00 Lt.

3. Konstatuoti, jog šis sprendimas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka.

